
DR.30.6.2010 78 

 
untuk ada satu sistem memastikan seolah-olah bunyinya macam pengauditan 
halal tetapi sampai sekarang tidak ada. Terima kasih. 

■1550 

Dato' Dr. Haji Mohd. Hayati bin Othman [Pendang]: Sambung. Terima 
kasih Tuan Yang di-Pertua, Timbalan Menteri.  Saya juga ingin menyentuh 
berhubung dengan mempertahankan halalnya produk-produk yang dikeluarkan 
oleh negara kita ini. Saya dapati seandainya pada permulaannya kita melabelkan 
sebagai halal tetapi sekiranya berlaku sesuatu proses yang entah bagaimana 
menjadi ianya tidak halal, bagaimanakah rakyat dapat mengetahui bahawa produk 
ini kembali menjadi tidak halal. Ini yang saya sebut sebagai mempertahankan 
kehalalan tadi ini. Ada hubung kait dengan Yang Berhormat Indera Mahkota iaitu 
pengauditan terhadap produk halal yang dikeluarkan oleh negara kita. Jadi saya 
harap pihak Jabatan Perdana Menteri akan dapat memberi penjelasan, terima 
kasih. 

Dato' Dr. Mashitah binti Ibrahim: Terima kasih kepada Yang Berhormat 
yang telah membangkitkan. Kami memang mengambil semua pandangan dan 
menganggap semua pandangan ini sebagai satu teguran untuk kita 
menambahbaikkan lagi servis ataupun perkhidmatan yang telah kita berikan. Saya 
mengalu-alukan apa yang Yang Berhormat Sri Gading sebutkan tadi dan setakat 
ini untuk makluman Yang Berhormat, JAKIM hanya mempunyai 152 orang 
kakitangan di Bahagian Halal kita. Kita telah pun mengemukakan permohonan 
untuk menambahkan lagi pegawai-pegawai kepada JPA dan insya-Allah 
difahamkan bahawa esok ada hari untuk kita membincangkannya dengan pihak 
JPA di MAMPU.   

Apa yang telah dibangkitkan oleh Yang Berhormat Indera Mahkota dan 
juga Yang Berhormat Pendang, kita memang sedia maklum bahawa di sana 
memang ada satu sistem bagaimana hendak diauditkan sama ada dari segi 
syariah mahupun dari segi teknikal. Akan tetapi saya suka menekankan di sini 
Yang Berhormat, sebenarnya halal ini Yang Berhormat sendiri pun sebut ia 
bukannya one-off tetapi ia adalah satu proses. Walaupun satu Sijil Halal telah 
dikeluarkan tetapi masih lagi kalau pengeluar ataupun kita kata pengusaha 
makanan tersebut tidak menjaga proses tersebut ia boleh menjadi tidak halal 
selepas halal. Jadi apa yang pihak kami dapat buat daripada pihak JAKIM ialah 
setelah meneliti, sebab itu Yang Berhormat, apabila hendak keluarkan sijil dan 
sebagainya, kita sangat berhati-hati tetapi, kadang-kadang sikap berhati-hati kita 
itu dilabelkan sebagai terlalu lambat.   

Kalau kita hendak cepat sangat pun kita kena pastikan bahawa barang itu 
benar-benar halal. Setelah Sijil Halal keluar pun Yang Berhormat, kita sebut tadi ia 
adalah satu proses. Kalau tidak dijaga waktu kita datang memantau benda itu 
memang elok dan sebagainya. Kebersihan dijaga tetapi selepas pemantauan 
kalau ada lagi, memang sukarlah kita hendak menjaganya Yang Berhormat.. 

Datuk Seri Panglima Haji Abdul Ghapur Salleh [Kalabakan]: [Bangun] 

Tuan Azan Ismail [Indera Mahkota]: [Bangun] 

Timbalan Yang di-Pertua [Datuk Ronald Kiandee]:  Yang Berhormat 
Tawau. 

Tuan Azan Ismail [Indera Mahkota]: Sedikit. 

Datuk Dr. Marcus Mojigoh [Putatan]: Kalabakan. 



untuk ada satu sistem memastikan seolah-olah bunyinya macam pengauditan halal tetapi sampai sekarang tidak ada. Terima kasih. #1550. Dato' Dr. Haji Mohd. Hayati bin Othman [Pendang]: Sambung. Terima kasih Tuan Yang di-Pertua, Timbalan Menteri. Saya juga ingin menyentuh berhubung dengan mempertahankan halalnya produk-produk yang dikeluarkan oleh negara kita ini. Saya dapati seandainya pada permulaannya kita melabelkan sebagai halal tetapi sekiranya berlaku sesuatu proses yang entah bagaimana menjadi ianya tidak halal, bagaimanakah rakyat dapat mengetahui bahawa produk ini kembali menjadi tidak halal. Ini yang saya sebut sebagai mempertahankan kehalalan tadi ini. Ada hubung kait dengan Yang Berhormat Indera Mahkota iaitu pengauditan terhadap produk halal yang dikeluarkan oleh negara kita. Jadi saya harap pihak Jabatan Perdana Menteri akan dapat memberi penjelasan, terima kasih. Dato' Dr. Mashitah binti Ibrahim: Terima kasih kepada Yang Berhormat yang telah membangkitkan. Kami memang mengambil semua pandangan dan menganggap semua pandangan ini sebagai satu teguran untuk kita menambahbaikkan lagi servis ataupun perkhidmatan yang telah kita berikan. Saya mengalu-alukan apa yang Yang Berhormat Sri Gading sebutkan tadi dan setakat ini untuk makluman Yang Berhormat, JAKIM hanya mempunyai 152 orang kakitangan di Bahagian Halal kita. Kita telah pun mengemukakan permohonan untuk menambahkan lagi pegawai-pegawai kepada JPA dan insya-Allah difahamkan bahawa esok ada hari untuk kita membincangkannya dengan pihak JPA di MAMPU. Apa yang telah dibangkitkan oleh Yang Berhormat Indera Mahkota dan juga Yang Berhormat Pendang, kita memang sedia maklum bahawa di sana memang ada satu sistem bagaimana hendak diauditkan sama ada dari segi syariah mahupun dari segi teknikal. Akan tetapi saya suka menekankan di sini Yang Berhormat, sebenarnya halal ini Yang Berhormat sendiri pun sebut ia bukannya one-off tetapi ia adalah satu proses. Walaupun satu Sijil Halal telah dikeluarkan tetapi masih lagi kalau pengeluar ataupun kita kata pengusaha makanan tersebut tidak menjaga proses tersebut ia boleh menjadi tidak halal selepas halal. Jadi apa yang pihak kami dapat buat daripada pihak JAKIM ialah setelah meneliti, sebab itu Yang Berhormat, apabila hendak keluarkan sijil dan sebagainya, kita sangat berhati-hati tetapi, kadang-kadang sikap berhati-hati kita itu dilabelkan sebagai terlalu lambat. Kalau kita hendak cepat sangat pun kita kena pastikan bahawa barang itu benar-benar halal. Setelah Sijil Halal keluar pun Yang Berhormat, kita sebut tadi ia adalah satu proses. Kalau tidak dijaga waktu kita datang memantau benda itu memang elok dan sebagainya. Kebersihan dijaga tetapi selepas pemantauan kalau ada lagi, memang sukarlah kita hendak menjaganya Yang Berhormat.. Datuk Seri Panglima Haji Abdul Ghapur Salleh [Kalabakan]: [Bangun]. Tuan Azan Ismail [Indera Mahkota]: [Bangun]. Timbalan Yang di-Pertua [Datuk Ronald Kiandee]: Yang Berhormat Tawau. Tuan Azan Ismail [Indera Mahkota]: Sedikit. Datuk Dr. Marcus Mojigoh [Putatan]: Kalabakan.